**Sastavnica XY**, OIB upisati OIB, upisati adresu: ulicu, broj i grad, koju zastupa upisati (dalje: Sastavnica) i

upisati ime i prezime, OIB upisati OIB, upisati adresu: ulicu, broj i grad

(dalje: Istraživač),

sklopili su u upisati mjesto, dana upisati datum 201\_. godine sljedeći

**UGOVOR O PRIJENOSU PRAVA INTELEKTUALNOG VLASNIŠTVA**

**Uvodne odredbe**

Članak 1.

Ugovorne strane suglasno utvrđuju:

1 · da je Istraživač stvorio rezultat istraživačkog i stručnog rada (dalje u tekstu RIS) koji se sastoji u sljedećem: opisati

2 · da je prema stanju u vrijeme sklapanja ovoga ugovora RIS prikladan za

zaštitu nekim od prava intelektualnog vlasništva, uključujući ali se ne ograničujući na: upisati koja prava u konkretnom slučaju postoje ili mogu nastati.

3 · da se pojmovi koji se koriste u ovome ugovoru tumače na način kako su definirani i uređeni u propisima kojima se uređuju prava intelektualnog vlasništva i koji su na snazi u Republici Hrvatskoj, pri čemu se prijenos prava po ovome ugovoru odnosi na prijenos prava industrijskog vlasništva dok se ustupanje prava odnosi na osnivanje prava iskorištavanja autorskih i srodnih prava.

**Jamstva**

Članak 2.

1 · Istraživač izjavljuje da je RIS stvorio/stvorila u suradnji s upisati (dalje: Suradnik) te jamči da se sa Suradnikom sporazumio/la o uređenju međusobnih odnosa u pogledu prava intelektualnog vlasništva koja postoje ili će nastati u odnosu na RIS.

2 · Istraživač jamči da je zajedno sa Suradnikom nositelj prava intelektualnog vlasništva u odnosu na RIS, za cijeli Svijet te za cijelo vrijeme trajanja zaštite kao i da nitko treći nema nikakva prava intelektualnog vlasništva u odnosu na RIS, kako ne prema propisima Republike Hrvatske tako ni prema propisima drugih država.

3 · St. 2. ovoga članka ne odnosi se na prava trećih koja su treći stekli istodobnim stvaranjem, neovisno o Istraživaču, već na prava koja su treći od Istraživača mogli steći na temelju pravnog posla, igdje u Svijetu. *(može se ugovoriti i da se to odnosi samo na područje RH ili neko drugo ograničeno područje)*

4 · Istraživač jamči da prema njegovom/njenom najboljem stručnom znanju I iskustvu, te provjerama koje je prije sklapanja ovoga ugovora izvršio/la, nitko treći, isključujući Suradnika, nema nikakvih prava intelektualnog vlasništva koja je mogao steći istodobnim stvaranjem, neovisno o Istraživaču. Ovo se jamstvo odnosi na cijeli Svijet osim u odnosu na ona prava industrijskog vlasništva kod kojih je novost teritorijalno ograničena ili kod kojih novost nije pretpostavka za stjecanje pravne zaštite u Republici Hrvatskoj.

5 · Istraživač odgovara Sastavnici za svaku štetu koja bi Sastavnici mogla nastati zbog povrede jamstva iz ovoga članka.

**Prijenos prava industrijskog vlasništva i obveza suradnje**

Članak 3.

1 · Istraživač prenosi na Sastavnicu sva svoja prenosiva prava industrijskog vlasništva koja u odnosu na RIS postoje u trenutku sklapanja ovoga ugovora te koja će nastati u izvršavanju ovoga Ugovora, za cijeli Svijet, za cijelo vrijeme trajanja zakonske zaštite.

2 · Sastavnica na temelju ovoga ugovora stječe osobito sljedeća prava industrijskog vlasništva u odnosu na RIS:

 – pravo podnijeti patentnu prijavu i steći patent u korist Sastavnice.

3 · Istraživač pridržava moralna prava u odnosu na RIS.

4 · Istraživač se obvezuje učiniti sve što je potrebno u cilju omogućavanja Sastavnici da stekne i održava u vrijednosti prava iz ovoga članka, a osobito:

– dostaviti Sastavnici svu potrebnu dokumentaciju potrebnu u postupcima

– na zahtjev Sastavnice pružiti svaku drugu pomoć Sastavnici, koja se razumno može zahtijevati registracije;

5 · Istraživač se obvezuje surađivati sa Sastavnicom u najširem mogućem smislu, u cilju ostvarivanja i zaštite autorskog i srodnih prava iz ovoga članka u korist Sastavnice.

6 · Istraživač se obvezuje da će se suzdržati od svakog postupka koji bi mogao ugroziti prava Sastavnice stečena prema ovome članku.

7 · Sastavnica se obvezuje da će, primjenjujući najbolje napore, nastojati od Suradnika pribaviti njegova autorska prava koja su potrebna za uspješnu komercijalizaciju RISa.

**Ustupanje autorskih i srodnih prava**

Članak 4.

1 · Istraživač osniva za Sastavnicu isključiva prava iskorištavanja autorskih djela i predmeta srodnih prava koja postoje u odnosu na RIS te prenosi na Sastavnicu prenosiva srodna prava koja postoje u odnosu na RIS u trenutku sklapanja ovoga Ugovora kao i ona koja će nastati u izvršavanju ovoga Ugovora, za cijeli Svijet, za cijelo vrijeme trajanja zakonske zaštite.

2 · Sastavnica na temelju ovoga Ugovora stječe osobito sljedeća prava iskorištavanja:

– isključivo pravo reproduciranja, distribuiranja, priopćavanja javnosti što uključuje i pravo stavljanja na raspolaganje javnosti te prerade autorskih djela koja su sadržana u RISu.

3 · Istraživač pridržava moralna prava u odnosu na RIS.

4 · Istraživač se obvezuje učiniti sve što je potrebno u cilju omogućavanja Sastavnici da stekne i zaštiti prava iz ovoga članka, a osobito:

– dostaviti Sastavnici svu potrebnu dokumentaciju potrebnu za izvršavanje autorskih i srodnih prava na RISu;

– na zahtjev Sastavnice poduzeti svaku drugu radnju koja je potrebna u postupcima pred nadležnim tijelima, kao i pružiti svaku drugu pomoć Sastavnici koja se razumno može zahtijevati

5 · Istraživač se obvezuje surađivati sa Sastavnicom u najširem mogućem smislu, u cilju ostvarivanja i zaštite autorskog i srodnih prava iz ovoga članka u korist Sastavnice.

6 · Istraživač se obvezuje da će se suzdržati od svakog postupka koji bi mogao ugroziti prava Sastavnice stečena prema ovome članku.

7 · Sastavnica se obvezuje da će, primjenjujući najbolje napore, nastojati od Suradnika pribaviti njegova autorska prava koja su potrebna za uspješnu komercijalizaciju RISa.

**Posebna prava Istraživača i unaprjeđenja RISa**

Članak 5.

1 · Istraživač se može služiti RISom u svrhu daljnjeg istraživanja i unaprjeđivanja tehnologije na koju se RIS odnosi, kao i u obrazovne i znanstvene svrhe, bez ograničenja, uvažavajući pri tome obvezu čuvanja tajnosti iz čl. 8.

2 · Istraživač se obvezuje obavijestiti Sastavnicu o svakom unaprjeđenju tehnologije koje sam razvije ili za koje sazna, na koju se odnosi RIS.

3 · Ako je unaprijedio/la tehnologiju na koju se RIS odnosi, Istraživač je to unaprjeđenje dužan prvo ponuditi Sastavnici.

**Obveze i prava Sastavnice u postupku registracije i komercijalizacije RISa**

Članak 6.

1 · Sastavnica se obvezuje provesti postupak registracije prava industrijskog vlasništva ako se utvrdi da je RIS prikladan za takvu registraciju te postupak komercijalizacije u roku 6 mjeseci od potpisivanja ovog Ugovora.

2 · Sastavnica snosi troškove: postupka procjene i davanja preporuke za provođenje određenog oblika pravne zaštite (registracije) pred nadležnim tijelima u Republici Hrvatskoj i/ili u inozemstvu; postupka procjene gospodarske vrijednosti RISa i davanja preporuke za provođenje određenog postupka komercijalizacije; provedbe postupka pravne zaštite (registracije) I komercijalizacije RISa, te troškove Istraživača u izvršavanju radnji iz članka 3. stavka 4. i 5. ovoga ugovora, što uključuje i nepredviđene troškove koji su

opravdani u izvršavanju ovoga Ugovora.

3 · U provedbi postupaka iz stavka 1. ovoga članka, Sastavnica je ovlaštena slobodno raspolagati pravima intelektualnog vlasništva koje je stekla prema ovome Ugovoru u korist trećih osoba na način na koji je to pravno dopušteno i gospodarski opravdano, te koji je na dobrobit stranaka ovoga Ugovora.

4 · Ako Sastavnica neovisno o ovom Ugovoru osnuje *start up* ili *spin off* tvrtku za komercijalizaciju nekih predmeta zaštićenih pravima intelektualnog vlasništva u području u koje pripada RIS, pa naknadno utvrdi da bi u postupku komercijalizacije RISa bilo poželjno RIS uvrstiti u portfelj intelektualnog vlasništva te *start up* ili *spin off* tvrtke radi uspješnije komercijalizacije, nastojat će u dobroj vjeri o tome s Istraživačem i Suradnikom postići poseban sporazum. U tome sporazumu mogu se mijenjati uvjeti raspodjele prihoda iz

članka 7. ovoga Ugovora, ako to opravdavaju okolnosti slučaja.

**Raspodjela prihoda od komercijalizacije RISa**

Članak 7.

1 · Ugovorne strane su suglasne da će se prihodi od komercijalizacije RISanakon odbitaka troškova koje je Sastavnica imala u postupku pravne zaštite (registracije) i u postupku komercijalizacije te nakon odbitaka dijela koji prema posebnom ugovoru između Sastavnice i Suradnika pripada Suradniku,

raspodijeliti u omjerima xx:yy /prema pravilima Sastavnice.

2 · Ugovorne strane su suglasne da dio koji prema posebnom ugovoru između Sastavnice i Suradnika pripada Suradniku ne može biti veći od upisati brojku % od iznosa koji se dobije kada se od prihoda od komercijalizacije RISa odbiju troškovi koje je Sastavnica imala u postupku pravne zaštite (registracije) i u postupku komercijalizacije RISa.

**Obveza čuvanja tajnosti**

Članak 8.

1 · Ugovorne strane se obvezuju čuvati kao tajnu podatke o RISu, te prijavama za registraciju prava industrijskog vlasništva. Nijedna od ugovornih strana ne smije bez odobrenja druge ugovorne strane objaviti podatke o RISu javnosti, ni na koji način.

2 · Ako su na bilo koji način podaci o RISu objavljeni javnosti prije sklapanja ovoga ugovora, ugovorna strana koja ih je objavila dužna je o tome obavijestiti drugu ugovornu stranu, te detaljno opisati mjesto i način objave. Objava javnosti osobito obuhvaća objavljivanje u znanstvenim i stručnim publikacijama, objava na Internetu, objava na znanstvenom ili stručnom skupu, izlaganje na izložbama i sl.

3 · Ugovorne strane mogu objaviti javnosti podatke o RISu tek onda kad oni postanu dostupni po redovitom tijeku stvari u postupku registracije prava industrijskog vlasništva. Ako je RIS po svome sadržaju takav da je njegovo gospodarsko iskorištavanje komercijalno isplativo samo ako ostane tajan, ugovorne strane nisu ovlaštene objaviti javnosti podatke o RISu za svo vrijeme dok postoji mogućnost njegova gospodarskog iskorištavanja.

4 · Ako je RIS predmet zaštićen autorskim i/ili srodnim pravom, ugovorne strane će se u pisanom obliku suglasiti kada će ga objaviti javnosti.

5 · Ako je RIS prije sklapanja ovoga Ugovora objavljen javnosti ili Istraživač ima namjeru objaviti podatke o RIS-u javnosti prije vremena opisanog u st. 3 ovoga članka, dužan je o tome obavijestiti Sastavnicu. U tome slučaju Sastavnica će odlučiti o daljnjoj provedbi postupka pravne zaštite (registracije) i postupka komercijalizacije rezultata RIS-a.

**Raskid ugovora**

Članak 9.

1 · Sastavnica pridržava pravo u bilo kojoj fazi postupka pravne zaštite (registracije) i postupka komercijalizacije Rezultata odustati od daljnjeg postupanja. O tome je dužna bez odlaganja obavijestiti Istraživača.

2 · U slučaju iz stavka 1. ovoga članka Sastavnica je ovlaštena daljnje postupanje s RISom i/ili komercijalizaciju RISa prvo ponuditi Suradniku. Ako Suradnik prihvati ponudu, sva prava intelektualnog vlasništva koja je Sastavnica stekla prema ovome ugovoru Sastavnica je ovlaštena prenijeti na Suradnika. O Suradnikovu odgovoru Sastavnica je dužna bez odlaganja obavijestiti Istraživača.

3 · Ako Suradnik odbije ponudu iz stavka 2. ovoga članka, sva prava industrijskog vlasništva i autorskom srodna prava koje je Sastavnica stekla prema ovome ugovoru pripadaju Istraživaču, a sva imovinska isključiva autorska i srodna prava iskorištavanja koje je Sastavnica stekla prema ovome ugovoru prestaju.

4 · Istraživač nije ovlašten raskinuti ovaj Ugovor osim ako se za to ispune pretpostavke propisane u Zakonu o obveznim odnosima.

**Dopune ugovora**

Članak 10.

1 · Ovaj Ugovor sastavljen je u pisanom obliku. Njime prestaju važiti sve eventualne ranije usmene pogodbe između Sastavnice i Istraživača.

2 · Svaka naknadna dopuna i izmjena ovoga Ugovora mora biti sastavljena u pisanom obliku da bi bila valjana.

**Primjena mjerodavnog prava i nadležni sud**

Članak 11.

Ugovorne strane su suglasne da će sve eventualne sporove iz ovog Ugovora rješavati sporazumno, a ako to ne bude moguće, ugovara se nadležnost suda u Zagrebu.

Članak 12.

1 · Ovaj Ugovor sastavljen je u 4 (četiri) istovjetna primjerka od kojih svaka ugovorna strana zadržava po 2 (dva) primjerka.

2 · Svaka izmjena i dopuna ovog Ugovora mora biti učinjena u pisanom obliku i potpisana od obje ugovorne strane da bi bila valjana.

3 · Ovaj Ugovor stupa na snagu danom potpisa.

Za Sastavnicu: Istraživač: